Rīgā

12.03.2018 Nr.06-04/1466

uz 09.02.2018 Nr. JNP/3-18/18/70

(reģistrēts VKPAI 09.02.2018. Nr.1194)

**Jelgavas novada pašvaldībai**

dome@jelgavasnovads.lv

Zināšanai – **VKPAI Zemgales reģionālajai nodaļai**

Uzziņa par kultūras pieminekļu aizsardzības prasībām atļaujas saņemšanai darbiem Zaļenieku lauksaimniecības skolas ēkā, Zaļeniekos, Zaļenieku pagastā

1. **Iesniedzējs:**

Valdis Buividaitis, Jelgavas novada pašvaldības izpilddirektors.

1. **Paredzētā darbības vieta:**

Nekustamais īpašums ar kadastra apzīmējumu 54960040125**004**, Zaļenieku muižā, Zaļeniekos, Zaļenieku pagastā, Jelgavas novadā.

1. **Iesniedzēja prasījums (iesniegums):**

Sniegt kultūras pieminekļa aizsardzības prasības mācību iestādes fasādes atjaunošanai, jumta seguma nomaiņai, telpu un komunikāciju atjaunošanai un siltumtrases izbūvei.

1. **Faktu konstatējums:**
   1. Nekustamais īpašums ar kadastra apzīmējumu 54960040125**004** ir vietējas nozīmes arhitektūras piemineklis “dzīvojamā ēka “Līkā māja”;
   2. Nekustamais īpašums ar kadastra apzīmējumu 54960040125**004** atrodas valsts nozīmes arhitektūras piemineklī *Zaļenieku muižas apbūve* (valsts aizsardzības numurs 5315) un valsts nozīmes arhitektūras piemineklī *parks* (valsts aizsardzības numurs 5326).
   3. Iesniegumam pievienotas kopijas no ēkas tehniskās inventarizācijas lietas un siltumtrases izbūves shēma. Siltumtrase skar daļu no parka teritorijas;
   4. 2017.gadā veikti pieminekļa pagaidu glābšanas darbi (Kultūras pieminekļa remonta, konservācijas, restaurācijas, rekonstrukcijas darbu atļauja Nr. P-01802 izsniegta 04.12.2017.,derīga līdz 01.12.2019. ar sekojošiem nosacījumiem: 1. *Saskaņoti glābšanas darbi kā pagaidu risinājums; 2. Vēlams neveikt jaunā mūrējuma apmešanu, saglabājot to kā vizuāli uztveramu pagaidu risinājumu; 3. (viena) gada laikā izstrādāt rekonstrukcijas būvprojektu, paredzot atjaunot mūrējumu atbilstoši vēsturiskajam, risinājumu saskaņojot Inspekcijā).*
2. **Prasību tiesiskais pamatojums:**
   1. Likuma „Par kultūras pieminekļu aizsardzību” 3. pants, 11. panta pirmā daļa, 21. panta pirmā un otrā daļa. Administratīvā procesa likuma 98., 100. un 101.pants.
   2. Atļaujai nepieciešamā dokumentācija, atbilstoši Ministru kabineta noteikumu Nr.474 51., 52., 53., 55., 56.punktam.
   3. Realizējot saimniecisko darbību, pieminekļu un to aizsardzības zonas teritorijā ir saistoši likums “*Par kultūras pieminekļu aizsardzību*”, LR Ministru kabineta 2003. gada 26. augusta noteikumi Nr.474 – “*Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu*” (turpmāk – Noteikumi Nr.474) un citi normatīvie akti, kuros skarti ar kultūras pieminekļu aizsardzību saistīti jautājumi.
   4. Likuma *„Par kultūras pieminekļu aizsardzību”* 3. pants nosaka, ka kultūras pieminekļa pārveidošana vai tā oriģinālo daļu aizstāšana ar jaunām daļām pieļaujama tikai tad, ja tā ir vienīgā iespēja, kā saglabāt pieminekli, vai arī tad, ja pārveidojuma rezultātā nepazeminās pieminekļa kultūrvēsturiskā vērtība.
   5. Atbilstoši Noteikumu Nr.474 21.punktam, pirms kultūras pieminekļa restaurācijas vai rekonstrukcijas projekta izstrādes veic kultūrvēsturisko inventarizāciju (vizuāli izpētot objektu un veicot fotofiksāciju, iegūst informāciju par pieminekļa vēsturisko, zinātnisko un māksliniecisko vērtību, esošo un saglabājamo kultūrvēsturiski nozīmīgo detaļu aprakstu un apjomu).
   6. Atbilstoši Noteikumu Nr.474 51.1.punktam, kultūras pieminekļu remontā, konservācijā, restaurācijā un rekonstrukcijā (ēkām un būvēm) izvērtē dažādu laiku uzslāņojumus un saglabā oriģinālo konstruktīvo sistēmu un konstrukcijas, plānojumu, apjomu, materiālus, apdari, vērtīgus interjera elementus, detaļas, rotājumus, vēsturiskās iekārtas un komunikācijas;
3. **Kultūras pieminekļa aizsardzības prasības konkrētajā gadījumā:**

Ņemot vērā normatīvos aktos noteikto un iesniegumā norādīto, Inspekcija izvirza šādus nosacījumus:

* 1. Minētajiem darbiem izstrādājama būvniecības dokumentācija, kuras izstrādi balstīt uz būvprojekta sastāvā iekļautas vai tam pievienotas Ēkas arhitektoniski mākslinieciskās inventarizācijas (turpmāk -AMI) atzinumiem un rekomendācijām;
  2. AMI daļā iesakām iekļaut šādas sadaļas:
     1. Ziņas par vēsturiskajām būvkonstrukcijām un materiāliem, būvgaldniecības izstrādājumiem, fasāžu apdari, iekštelpu apdari un citām vērtībām, ja tādas piemineklī ir saglabājušās;
     2. Logu un durvju inventarizāciju;
     3. Objekta fotofiksāciju un uzmērījumus – tādā apjomā, kas parāda tekstā minētās detaļas, kā arī sniedz pilnīgu priekšstatu par objektu;
  3. Saglabājama ēkas vēsturiskā jumta forma, konstrukcijas un vēsturiski pamatots jumta segums: ieteicamais jumta seguma materiāls – māla kārniņi; saglabājama un restaurējama pildrežģa konstrukcija jumtgalēs;
  4. Jumta klājuma atjaunošana veicama kopā ar ūdens noteku remontu vai atjaunošanu un lietus ūdeņu novadīšanu no ēkas pamatiem drošā attālumā;
  5. Ēkai saglabājams tās būvapjoms,fasāžu kompozīcija, detaļas un pamatplānojums;
  6. Būvprojekta rasējumos jāuzrāda esošie saglabājamie, nojaucamie un jaunveidojamie elementi;
  7. Nav pieļaujama ventilācijas izvadu un citu tehnisku iekārtu izbūve ēkas fasādēs un tehnisko iekārtu uzstādīšana uz ēkas jumta. Tehniskās iekārtas paredzēt iebūvēt ēkas apjomos;
  8. Izstrādājama fasāžu krāsojuma pase, norādot krāsu pases izgatavotāju un pamatojumu izvēlētajam krāsu risinājumam (atbilstoši nama arhitektūras stilistikai vai pamatojoties iz izpēti (zondāžās) konstatētajiem oriģinālajiem krāsu slāņiem);
  9. Siltumtrases izbūvei izmantojama parka teritorijas daļa, kas ir brīva no dabas vērtībām un parka arhitektūras elementiem;
  10. Saskaņā ar likuma “Par kultūras pieminekļu aizsardzību” 17.pantu, ja zemes rakšanas darbu gaitā teritorijā atklātos objekti, kam varētu būt vēsturiska, zinātniska, mākslinieciska vai cita kultūras vērtība, darbi pārtraucami, atradējam nekavējoties par atradumu jāpaziņo Inspekcijai;
  11. Paredzamo darbu dokumentācija jāizstrādā apjomā un detalizācijas pakāpē, kas nodrošina un garantē kultūras pieminekļa aizsargājamo vērtību saglabāšanu.

1. **Atļaujas saņemšanai nepieciešamā informācija (iesniedzamā informācija):**
   1. objekta adrese un iesniedzēja kontaktinformācija (t.sk., e-pasta adrese, (ja tāda ir));
   2. paredzamo darbu apraksts un nepieciešamības pamatojums;
   3. darbu izpildītājs (uzņēmējs) (fiziskai personai – vārds, uzvārds, amats, tālruņa numurs, e-pasta adrese (ja tāda ir), juridiskai personai – nosaukums, reģistrācijas numurs, e-pasta adrese (ja tāda ir));
   4. uzņēmēja norīkots darbu vadītājs (vārds, uzvārds, amats, sertifikāta vai restaurācijas apliecības numurs, tālruņa numurs, e-pasta adrese (ja tāda ir));
   5. īpašnieka norīkota par darbu uzraudzību atbildīgā persona (vārds, uzvārds, adrese, tālruņa numurs, e-pasta adrese (ja tāda ir));
   6. darbu izpildes termiņi;
   7. īpašuma tiesības apliecinoši dokumenti (ja nav reģistrētas zemesgrāmatā);
   8. būvniecības dokumentācija atbilstoši 6.p. nosacījumiem.
2. **Cita informācija:**
   1. Uzziņas un atļaujas sniegšanas gadījumā Inspekcija patur vienu iesniegtās dokumentācijas eksemplāru;
   2. Šīs prasības var apstrīdēt mēneša laikā ar iesniegumu Inspekcijas vadītājam (adrese: Rīgā, Mazā Pils ielā 19, LV-1050 vai vkpai@mantojums.lv, iesniegumu noformējot atbilstoši prasībām par elektronisku dokumentu noformēšanu).;
   3. Šīs prasības ir spēkā, kamēr nemainās ar objektu saistītie faktiskie vai tiesiskie apstākļi, bet ne ilgāk kā 4 gadus.

Inspekcijas vadītāja vietniece K.Kukaine

(paraksts\*)

\*Dokuments ir parakstīts ar drošu elektronisko parakstu.